Tilsyns-rapport

**2021**

Nordtoftegaard

Faglig dialog gennemført: 21-09-2021

Tilsyn afsluttet: 21-10-2021

Tilsyn gennemført af: Mette Buss

# Pædagogisk tilsyn i Københavns Kommune

Det pædagogiske tilsyn skal sørge for, at alle institutioner i Københavns Kommune fungerer godt og overholder gældende lovgivning. Tilsynet ser på dagligdagen i institutionen og på det pædagogiske arbejde med børnene.

## Et tilsyn består af:

* Løbende tilsyn via de pædagogiske konsulenters samarbejde i dagligdagen med dag- og fritidstilbud samt ét årligt tilsynsbesøg, hvor det daglige arbejde med børnene observeres af en pædagogisk konsulent.[[1]](#footnote-1)
* Et dialogmøde med ledelse og repræsentanter for medarbejdere og forældre.
* En tilsynsrapport, der samler op på observationer fra tilsynsbesøg, og på dialogen med medarbejdere, leder og forældrerepræsentanter.

Den færdige rapport skal afsluttes senest 30 dage efter tilsynsbesøget og offentliggøres på institutionens hjemmeside.

## Tidsplan for et pædagogisk tilsyn

**Udkast**

til tilsynsrapport

**10 dage**

**10 dage**

**10 dage**

**7 dage**

**3 dage**

**Rapport færdiggøres**

og tilsyn afsluttes
(senest 30 dage efter tilsynsbesøg)

**Rapport offentliggøres**

På institutionens hjemmeside

**Aftale om opfølgning**

**Kommentarer**

fra institutionens forældreråd eller den selvejende bestyrelse

**Tilsynsbesøg**

Tilsynsrapporten præsenteres og drøftes som et fast punkt på det årlige forældremøde. I klyngerne orienteres klyngebestyrelserne herudover om enhedernes tilsynsrapporter mindst en gang årligt.

**Den pædagogiske konsulent**

Alle institutioner i Københavns Kommune har en pædagogisk konsulent tilknyttet. Den pædagogiske konsulent rådgiver og vejleder løbende institutionen om blandt andet pædagogik, faglig udvikling og forældresamarbejde.

Det er den pædagogiske konsulent, der gennemfører det årlige tilsynsbesøg og skriver tilsynsrapporten.

## Seks pejlemærker for kvalitet

Tilsynet tager udgangspunkt i Københavns Kommunes seks pejlemærker for pædagogisk kvalitet og sikrer, at alle love og regler for institutioner overholdes:

1. Sociale relationer – positiv voksenkontakt hver dag
2. Inklusion og fællesskab – børne- og ungefællesskaber til alle
3. Sprogindsatsen – muligheder gennem sprog
4. Forældresamarbejde - forældrepartnerskab
5. Sammenhæng – også i overgange
6. Krav om refleksion og metodisk systematik i den pædagogiske praksis Indledning

## Læsevejledning

I rapporten på de kommende sider kan du læse konklusionerne fra det seneste tilsynsbesøg i institutionen. I slutningen af rapporten finder du institutionens kommentarer til tilsynsrapporten. Kommentarerne er udarbejdet i institutionens forældreråd, hvis institutionen er en del af en klynge, eller i bestyrelsen, hvis institutionen er selvejende.

### Vurderinger i tilsynsrapporten

Det daglige arbejde i institutionen vurderes i forhold til de seks pejlemærker for pædagogisk kvalitet, dag- og fritidstilbud arbejder ud fra i Københavns Kommune.

For hvert pejlemærke vurderer den pædagogiske konsulent arbejdet i institutionen og placerer indsatsen i en af de tre kategorier nedenfor.

|  |  |  |  |  |
| --- | --- | --- | --- | --- |
| Vedligehold indsatsAnerkendelse af institutionens arbejde |  | Tilpas indsatsAnbefalinger til justeringer af institutionens arbejde |  | Ny indsatsAnmærkninger til institutionens arbejde og krav om nye tiltag |
| * Institutionen arbejder målrettet med pejlemærket, så det er synligt i børnenes dagligdag.
* Pejlemærket er en del af den pædagogiske planlægning.
* Institutionen skal fortsætte det gode arbejde og løbende udvikle deres indsats.
 |  | * Institutionen arbejder med pejlemærket, men det ses ikke tydeligt i dagligdagen.
* Pejlemærket er en del af den pædagogiske planlægning, men omsættes ikke til handling alle steder.
* Konsulenten kommer med anbefalinger til, hvordan institutionen kan tilpasse deres indsats.
 |  | * Institutionen arbejder ikke bevidst med pejlemærket.
* Dagligdagen lever ikke op til god pædagogisk praksis på alle områder.
* Institutionen skal sætte gang i nye indsatser, der kan ses tydeligt i dagligdagen.
* Konsulenten kommer med anbefalinger til nye indsatser.
* Der er faste krav til opfølgning og evaluering
 |

## Hvis du vil vide mere

Har du spørgsmål til rapporten, er du velkommen til at kontakte lederen i institutionen. Er du forælder i institutionen, vil der i løbet af året blive afholdt et forældremøde, hvor rapporten præsenteres og drøftes.

Du kan læse mere om, hvordan Københavns Kommunes institutioner arbejder med pædagogisk kvalitet og se den seneste kvalitetsrapport for hele dagtilbudsområdet på: [www.kk.dk/kvalitetogtilsyn](http://www.kk.dk/kvalitetogtilsyn).

# Tilsynsvurderinger for nuværende og sidste tilsynsår

|  |  |  |  |  |  |  |
| --- | --- | --- | --- | --- | --- | --- |
|  | **Sociale relationer** | **Inklusion og fællesskab**  | **Sprog-indsatsen** | **Forældre-samarbejde**  | **Sammen-hæng** | **Krav om refleksion og metodisk systematik** |
| **2021** | Tilpas indsats | Tilpas indsats | Tilpas indsats | Vedligehold indsats | Vedligehold indsats | Vedligehold indsats |
| **2019** | Vedligehold indsats | Vedligehold indsats | Vedligehold indsats | Vedligehold indsats | Vedligehold indsats | Vedligehold indsats |

# Generelle bemærkninger

Her kan konsulenten ved behov angive informationer om institutionen, der vurderes at være relevante i forbindelse med det gennemførte tilsyn.

Nordtoftegaard er en selvejende udflytterbørnehave, med opsamling i Brønshøj, hvorfra der køres i bus til Jersie ved Solrød Strand. Institutionen er en del af Netværk 1.
Tilsynsrapporten er en samlet vurdering, på baggrund af konkrete observationer og en faglig dialog. Observationerne er gennemført den 2. september i tidsrummet fra kl. 8:45 – 12.00
Til den faglige dialog deltager leder, en repræsentant fra personalet og en repræsentant fra forældrebestyrelsen.

# Pejlemærke 1: Sociale relationer – positiv voksenkontakt hver dag

”Alle børn har ret til positiv voksenkontakt hver dag – og udsatte børn har et særligt behov for at blive set og få omsorg. Alle børn skal opleve et trygt og omsorgsfuldt miljø, hvor de mødes med respekt og anerkendelse”

## Indsats

Tilpas indsats

## Begrundelse

Bussen ankommer til udflytterstedet kl. 9.00 og børnene kommer ud af bussen i de to grupper de er opdelt i, Musene og Rævene. Det er tydeligt at børnene er trygge ved ankomsten, kender til rutinerne og følges ind for at vaske hænder og samles på legepladsen. Der er en god stemning, og personalet er imødekommende og lydhøre overfor børnene og guider de børn der er nye. På stedet er der allerede mødt en fra personalet ind, som har forberedt lidt morgenmad, i dag er det ristet rugbrød med smør.
I den faglige dialog taler vi om opstarten af dagen i bussen, hvor børnene får viden om dagens program, og også her har indflydelse på hvad de kan lave. I dag er der børn der har ønsket at lave masker, en aktivitet de har prøvet før, og gerne vil lave igen. Samværet med børnene i hele perioden for observationerne viser generelt et engageret personale med opmærksomheden rettet mod børnene, dog tydeligst i rutiner og overgange, samt omkring frokosten, hvor strukturen er tydelig, både for voksne og for børnene.
Observationerne af opstarten af maskeaktiviteten og gennemførelsen af aktiviteten, viser at personalet ikke har samstemt forventningerne til gennemførelsen af aktiviteten, hvorfor der både optil og undervejs i aktiviteten, observeres voksne der ikke konsekvent i sprog og handlinger er til rådighed og får tilbudt hjælp til alle børn. Der observeres at aktiviteten er populær, og at der fra opstart er flere børn end personalet kan nå et hjælpe, hvorfor der er et enkelt barn der opgiver og forlader aktiviteten, uden et voksenstøttet alternativt tilbud, og flere børn der sidder længe og venter på hjælp.
Den faglige dialog betrygger, at der er en bevidsthed omkring et systematisk relationsarbejde, hvor observationen viser at det ikke ses tydeligt omsat i alle situationer i praksis. Vi taler om vigtigheden af at alle personaler er bekendte med hvordan der arbejdes systematisk og metodisk med relationen mellem barn og voksen, og hvordan det pædagogiske personale gennem bevidst organisering understøtter et konsekvent fokus på børnenes sociale udvikling.

## Anbefaling

Det anbefales at der arbejdes med en tilpasning af dagens organisering, så alle personaler lykkes i strukturen, med blik for at alle børn oplever sig set, både i voksen initierede aktiviteter og i lege.

# Pejlemærke 2: Inklusion og fællesskab – børne- og ungefællesskaber til alle

”Alle børn skal opleve at være en del af et socialt fællesskab. Børn med særlige behov skal inkluderes i fællesskabet med udgangspunkt i deres behov og muligheder. Personalets respekt for børnenes egne kulturfællesskaber er central”

## Indsats

Tilpas indsats

## Begrundelse

Gården i Jersie giver adgang til mange forskellige legemuligheder både inde og ude. Observationen viser at børnene er vante ved stedet, og kender det rigtig godt. Efter morgensamlingen fordeler langt de fleste børn sig ind i venskabsgrupper og kendte lege, og de voksne fordeler sig blandt børnene. På dagen for observationen, er der planlagt opdeling i grupper af tre, de mindste, de mellemste og storegruppen. De mindste går ind og har rytmik, de mellemste skal blive på legepladsen, og lave masker som aktivitet, og de store skal være i gården, hvor de skal lege med cyklerne og tegne med kridt.
Observationen viser generelt et personale der hjælper børn der går formålsløst rundt eller forstyrrer andres lege. Særligt omkring rutiner og overgange er der en stærk struktur, eksempelvis omkring måltidet, hvor der er en ramme for børnefællesskabet, der bærer præg af at alle er med, og har mulighed for at deltage positivt. Modsat i forbindelse med maskeaktiviteten, hvor der er en længere periode, hvor aktiviteten optager begge personaler i en grad, der fjerne fokus fra enkelte børn, som opleves ikke at være en del af et fællesskab med positive barn-barn relationer.
I den faglige dialog taler vi om, hvordan personalet samarbejder systematisk om at skabe inkluderende miljø for alle børn i institutionen. Den faglige dialog betrygger, at der er en bevidsthed omkring en systematisk inkluderende praksis, hvor observationen viser at det ikke ses tydeligt omsat i praksis alle steder. Vi taler om hvordan dagens planlægning skal tage højde for, at planlagte vokseninitierede aktiviteter sikrer fokus på alle børns mulighed for deltagelse. Vi taler om muligheden for at udarbejde lege- og aktivitetsmanualer, som kan understøtte nye personaler i at gennemføre aktiviteter. Dette for at der både er fokus på den demokratiske dannelse, hvor børnene kan være med til at bestemme hvilke aktiviteter de har lyst til. Hvor børnene oplever at kunne bidrage til fællesskabet, og at de bliver mødt med respekt og nysgerrighed i deres måde at forvalte egen tid og rum. Samtidig med at der systematisk arbejdes med den voksnes roller og positioner, så der kontinuerligt er fokus på hvordan børn med særlige behov inkluderes i fællesskabet.
I den faglige dialog taler vi om, hvordan der lige nu er fokus på, også fra bestyrelsens side, at genoptage traditioner i hverdagens praksis, som kan understøtte de små fællesskaber, eksempelvis ved fødselsdag, hvor fødselsdagsbarnet kan vælge nogle venner at bage sammen med, til hele børnehaven.

## Anbefaling

Det anbefales at der arbejdes med en tilpasning af indsatsen, gennem bevidsthed om personalet roller og positioner i den planlagte struktur, så børn med særlige behov bliver hjulpet ind i fællesskabet.

# Pejlemærke 3: Sprogindsatsen – muligheder gennem sprog

”Alle børn skal have de bedste udviklingsmuligheder for deres sprog”

## Indsats

Tilpas indsats

## Begrundelse

De fysiske læringsrum, både inde og ude understøtter børnenes sproglige udvikling, med mange tilgængelige materialer, og mange forskellige miljøer, hvor der er plads til fordybelse i mindre grupper. Der er gode betingelser for kommunikationen, og en generel god fordeling af børn og voksne.
De voksne tilpasser oftest deres sprogbrug til det enkelte barn, og der er generelt stærkt fokus på at lege med rim og remser, gennem sange og sanglege og læsning. Særligt i rutiner og ved måltidet er der en tydelig struktur der understøtter, at den voksne sætter ord på følelser og intentioner, for derigennem bevidst at udvide og strække barnets sprog, så alle børn opnår erfaringer med at kommunikere og sprogliggøre tanker og følelser.
Vi taler i den faglige dialog om institutionens særlige fokus på at understøtte gode sproglige læringsmiljøer, hvor der arbejdes bevidst og systematisk med mindre grupper, med rim og remser og sange og fortællinger i den daglige praksis. Den faglige dialog betrygger, at der er en bevidsthed omkring en systematisk fokus på sprogindsatsen. Observationen viser en variation i forhold til de enkelte voksnes nærvær og placering i øjenhøjde med børnene i dialogen med børn på legepladsen, og ved overgangen til opstart af aktiviteter, som har betydning for barnets oplevelse af ligeværd, og at barnets synspunkter også vægtes.

## Anbefaling

Det anbefales at der arbejdes med tilpasning af indsatsen, blandt andet ved en bevidsthed om personalet roller og positioner, der systematisk understøtter børns sproglige udvikling, og at der er fokus på kommunikationen i aktiviteterne og i overgange, med plads til dialog og samtaler med børnene.

# Pejlemærke 4: Forældresamarbejde - forældrepartnerskab

”Forældre og institution skal indgå i et tæt og ligeværdigt samarbejde om det enkelte barns udvikling og trivsel. Forældre er en ressource i forhold til samarbejdet om deres børn og skal ses som del af et partnerskab”

## Indsats

Vedligehold indsats

## Begrundelse

Der er en stærk og velfunderet bestyrelse, der både består af 5 forældre samt 1 ekstern tilknyttet, med pædagogisk indsigt.
Bestyrelsen er en fast del af den formelle introduktion af nye forældre, hvor nye forældre tilknyttes en fra bestyrelsen som ”føl”, med mulighed for at kontakte med spørgsmål og undren. Forældrebestyrelsen står for planlægning af arbejdsdage og andre traditioner, eksempelvis lege dage for de enkelte grupper, henholdsvis lille gruppe, mellemgruppe og storegruppen, med stor tilslutning.
Institutionen har en systematisk modtagelsesproces, med intromøde, og opfølgende 3 måneders samtaler. Alle forældre tilbydes årlige individuelle samtaler, og der afholdes forældremøder årligt. Alt dette har det seneste år, som alle andre steder været udfordret af Covid 19, og der arbejdes på at genindføre traditioner og samtaler fremadrettet.

## Anbefaling

# Pejlemærke 5: Sammenhæng - også i overgange

***”Alle børn skal opleve en helhed i deres liv. Ved overgangen fra et tilbud til et andet, skal barnet og deres forældre opleve, at der samarbejdes om at skabe en tryg og god overgang”***

## Indsats

Vedligehold indsats

## Begrundelse

Der gennemføres vidensoverdragelse til relevante skoler, på baggrund af 5 års vurderingerne, og der afholdes forældremøde særligt for forældre til kommende skolestartere.
Vi samarbejder med den lokale skole i Jersie, for at give børnene et indblik i hvad en skole er og kan, og ser det som en fordel, at de ikke besøger ”nogens” kommende skole. Der ud over deltager de i Bellahøj skoles idrætsdag, med de kommende skolestartere.
Vidensoverdragelsen via det nye Aula, har udfordret og er endnu ikke helt på plads, men det forventes klar til kommende overgang.

## Anbefaling

# Pejlemærke 6: Krav om refleksion og metodisk systematik i den pædagogiske praksis

***”Alle institutioner skal vælge en konkret metode, således at der – på mangfoldige måder - arbejdes systematisk og reflekteret. Institutionerne skal skabe rum for refleksion over det pædagogiske arbejde og kunne indgå i en dialog omkring deres pædagogiske praksis. I valg af metode skal der tages afsæt i den enkelte institutions børnegruppe og øvrige lokale forhold”***

## Indsats

Vedligehold indsats

## Begrundelse

Nordtoftegaard arbejder systematisk og reflekteret. De arbejder metodisk med TOPI, sprogvurderinger af udvalgte 3 og 4-årige, samt alle 5 årige. Der udarbejdes individuelle handleplaner i SMTTE efter behov, og forældre inddrages systematisk i dette.
Nordtoftegaard arbejde systematisk med projekter med gennemgående temaer i både aktiviteter, sange, legeoplæg og historier. Der er de forgangne år eksempelvis arbejdet med Tanzania, Rumprojekt og Grønland. I projekterne inddrages ofte forældre eller andre vidende personer, der kan komme og fortælle børnene om et særligt tema.
Observationen viser at der er en variation imellem det planlagte og den praksis der praktiseres på dagen, som har direkte indflydelse på dette års tilsynsvurderinger. Den faglige dialog betrygger at institutionen har en struktur og systematik, der kan håndtere dette, og tilpasse den pædagogiske praksis tilstrækkeligt på sigt.

## Anbefaling

Det anbefales at der arbejdes på at sikre fælles viden om praksis, blandt andet gennem praksisbeskrivelser i pædagogisk lærerplan, og gennem lege- og aktivitetsmanualer.

# Evt. drøftelse af den pædagogiske læreplan

Arbejdet med den pædagogiske læreplan drøftes under de relevante pejlemærker i den faglige dialog. Hvis drøftelserne af den pædagogiske læreplan, udover drøftelserne under pejlemærkerne, har givet anledning til opmærksomhed, kan det angives her.

Der arbejdes ikke med pædagogiske læreplaner på fritidsområdet. Derfor er dette afsnit kun relevant for daginstitutioner.

Der arbejdes med den styrkede lærerplan, både i det daglige og ved pædagogiske dage.

**Opfølgning**

**Her kan den pædagogiske konsulent notere særlige forhold, aftaler eller lignende, der er indgået med institutionen.**

Dette års tilsyn har ikke afstedkommet aftaler for opfølgning med ekstern support.

# Institutionens kommentarer

Institutionens kommentarer til tilsynsrapporten udarbejdes i institutionens forældreråd/den selvejende bestyrelse, hvor institutionen er repræsenteret med både et forældre-, et medarbejder- og et ledelsesperspektiv. Kommentarerne er således et udtryk for en tilbagemelding fra den samlede institution.

Formålet med kommentarerne er at give læserne af tilsynsrapporten indblik i, hvordan institutionen vil arbejde med tilsynsrapportens vurderinger og anbefalinger. Konsulenten foretager ikke ændringer i rapporten på baggrund af institutionens kommentarer, medmindre der er tale om faktuelle fejl.

## Institutionens kommentarer

*Hvilke resultater vil institutionen fremadrettet være særligt optaget af at ændre?*

Nordtoftegaard vil primært have en opmærksomhed på planlægning af dagen, de dage, hvor der ikke er fuldt personaleantal, hvilket var tilfældet den dag, hvor den pædagogiske konsulent var på besøg.
Der vil også i det kommende år være fokus på sprogindsatsen.

*Hvordan vil institutionen imødekomme tilsynets anbefalinger?*

I stedet for at sætte en enkelt aktivitet i gang, er der en opmærksomhed på, at der i stedet kan være flere generelle aktiviteter, som børnene kender i forvejen så alle børn kan være med i fællesskabet.
I forhold til sproget vil der fremadrettet blive arbejdet med:
- Lederen introducerer alle nye medarbejdere for Nordtoftegaards sprogkultur i form af et lille kursus.
- Daglig sidemandsoplæring. Hvordan vi går i dialog med med børnene, spørgeteknik, vippeture mm. Det prioriteres som vanligt at gå i børnehøjde, når det giver mening og hvor det er muligt. Det kan eksempelvis være i garderoben, på legepladsen, i trøste- og konfliktløsningssituationer og i spisesituationer. e. Derudover indgår introduktionen til sprog for nyere medarbejdere i jævnlige samtaler med lederen, ved stuemøder og ikke mindst i dagligdagen.

*Hvordan vil institutionen sikre at en positiv udvikling fastholdes?*

Nordtoftegaard vil klart fortsætte med den velfungerende struktur på dagligdagen, hvilket konsulenten også specifikt bemærkede under besøget.
Herudover vil der blive fulgt op på indsatsområderne på stue- og personalemøder og møder med lederen,.

**Bilag 1: Institutionens selvregistrering**

Forud for tilsynsbesøget har den pædagogiske leder eller institutionslederen udfyldt en selvregistreringen, der omhandler lovgivningsmæssige eller kommunale minimumskrav. Hvis der ved et spørgsmål er angivet ”Ikke besvaret” i kolonnen med lederens svar, kan det være et udtryk for, at spørgsmålet ikke er relevant for den pågældende institutionstype, eller det kan være et spørgsmål, der er tilføjet til spørgeskemaet, efter institutionens tilsyn er afsluttet. Det er præciseret i parentes, hvis et spørgsmål kun gælder udvalgte målgrupper og ikke hele 0-18 års området.

|  |  |
| --- | --- |
| **Spørgsmål i selvregistrering** | **Lederens svar** |
| Er de forsikringsmæssige forhold vedrørende institutionen afklaret? |  Ja |
| Overholder institutionen Københavns Kommunes anbefalinger vedrørende sovende børn i dagtilbud og brug af seler?(0-5-års institutioner) |  Ja |
| Overholder institutionen reglerne for befordring af børn? |  Ja |
| Overholder institutionen kravene i bekendtgørelse om legetøjsstandard? |  Ja |
| Overholder institutionen reglerne om røgfri miljøer? |  Ja |
| Overholder institutionen Sundhedsstyrelsens anbefalinger om hygiejne i dagtilbud? |  Ja |
| Overholder institutionen hygiejneregler for køkkener i børneinstitutioner? |  Ja |
| Overholder den mad, der serveres i institutionen, de gældende nationale og kommunale retningslinjer? (0-5-års institutioner) |  Ja |
| Er der gennemført madvalg i institutionen inden for de sidste 2 år?(0-5-års institutioner) |  Ja |
| Har institutionen udarbejdet og offentliggjort en pædagogisk læreplan med udgangspunkt i det pædagogiske grundlag, de seks læreplanstemaer og mål for sammenhængen mellem det pædagogiske læringsmiljø og børns læring?(0-5-års institutioner) |  Ja |
| Indsæt link til institutionens pædagogiske læreplan(0-5-års institutioner) | nordtoftegaard.dk |
| Har institutionen inden for de seneste to år gennemført og offentliggjort en evaluering af arbejdet med læreplanen med udgangspunkt i de pædagogiske mål?(0-5-års institutioner) | Nej |
| Indsæt link til seneste evaluering af arbejdet med den pædagogiske læreplan(0-5-års institutioner) | . |
| Har institutionen valgt at arbejde med temaerne i den pædagogiske læreplan for dagtilbud i perioden fra børnenes start i KKFO'en frem til skolestart??(6-9-års institutioner) | Ikke besvaret |
| Har institutionen valgt at arbejde med de seks kompetenceområder, der gælder for børnehaveklassen, i perioden fra børnenes start i KKFO'en frem til skolestart?(6-9-års institutioner) | Ikke besvaret |
| Har KKFO’en udarbejdet en børnemiljøvurdering inden for de sidste to år?(6-9 års institutioner) |  Ikke besvaret |
| Lever institutionen op til Københavns Kommunes målsætninger for KKFO’er? (6-9-års institutioner) |  Ikke besvaret |
| Lever institutionen op til Københavns Kommunes målsætninger for fritidscentre?(10-18-års institutioner) |  Ikke besvaret |
| Er institutionens lukkedage planlagt i overensstemmelse med Københavns Kommunes retningslinjer for lukkedage?(0-9-års institutioner) |  Ja |
| Hvor mange pædagogiske dage har institutionen afholdt i det forløbne år? | 3 |
| Er der gennemført en APV - herunder også ift. kemi og kemisk risikovurdering - i institutionen inden for de sidste to år? |  Ja |
| Er der særlige sundhedsmæssige problemstillinger i institutionen? |  Nej |
| Overholder institutionen Sundhedsstyrelsens anbefalinger om medicingivning? |  Ja |
| Overholder institutionen Københavns Kommunes retningslinjer for journalisering, arkivering og brug af netværksdrev? |  Ja |
| Har institutionen en beredskabsplan? | Ja |
| Gennemføres der to årlige brandøvelser i institutionen? | Ja |
| Følges brandøvelserne op af en skriftlig evaluering? | Nej |
| Gennemføres daglig visuel inspektion af legepladsen? |  Nej |
| Gennemføres kvartalsvis driftsinspektion af legepladsen?  |  Nej |
| Er der gennemført legepladsinspektion af legepladsteamet inden for de sidste tre år? |  Ja |

1. I institutioner, der i et tilsynsår har fået ”Vedligehold indsats” i alle pejlemærker, øges kadencen for det ordinære tilsynsbesøg til to år. Her gennemføres i stedet et light-tilsyn i form af en vedligeholdelsesdialog, men uden observationer. [↑](#footnote-ref-1)